Târgu Mureș
Târgu Mureș čita se Targu Mureš (mađarski: Marosvásárhely, njemački: Neumarkt ili Neumarkt am Mieresch) je grad u sredini 
Rumunjske od 134,290 stanovnika.Prije nekoliko dekada prije imao je čak 164,445 (1992.) ali odtada mu opada broj stanovnika.

Târgu Mureș je administrativni centar okruga (județ) Mureș

Geografske karakteristike
Târgu Mureș leži u dolini rijeke Moriš u jugoistočnoj Transilvanije
, udaljen oko 346 km od Bukurešta.

Novi stambeni kvartovi Oancea i Merișani u oštrom su kontrastu sa historijskim centrom grada.

U gradu živi najveći broj Mađara po popisu 57,532 (Rumunja ima - 66,033)a to je najviše od svih rumunjskih gradova.

Zbog toga je Târgu Mureș važan centar kulture mađarske i njemačke nacionalne manjine, 
on je između 1952. - 1968. bio administrativni centar Mađarske autonomne regije. Još i danas državni teatar ima mađarski i 
rumunjski ansambl, a u gradu djeluje i mađarski folklorni ansambl - Szekler koji se bavi pjesmama i plesom.

Historija
Prvi put se spominje početkom 14. vijeka, kao trgovište za stoku i žito kog su grčki trgovci nazvali - Agropolis. Tokom 15. vijeka u gradu je bilo 30 cehovskih udruženja. Jedno vrijeme u gradu je živio i matematičar Farkas Bolyai (1775.-1856.).

Grad je doživivio značajan rast u 20. vijeku.

Znamenitosti i školstvo
Jedna od najvećih atrakcija grada je Biblioteka Teleki-Bolyai, koju je osnovao krajem 18. vijeku grof Samuel Teleki, tadašnji kancelar Transilvanije. Ona ima veliku zbirku prvih izdanja i važnih rukopisa za transilvanijsku historiju, i veliku zbirku matematičkih i historijskih radova. 
Interesantna je i Palača kulture sa svojim vitrajima koji prikazuju historijske scene.

Târgu Mureș ima Tehnički univerzitet i Univerzitet medicine i farmacije i Teatarski institut.

Privreda
Danas je Târgu Mureș je industrijski grad, u gradu djeluje šećerana, tvornica dušičnih gnojiva 
koja radi na bazi zemnog plina, i tvornice za proizvodnju namještaja, odjeće, kože i 
prehrambenih proizvoda.

Gradovi prijatelji

Izvori

Vanjske veze 

 Službene stranice grada 
 Târgu Mureș na portalu Encyclopædia Britannica 

Gradovi u Rumunjskoj
Wikiprojekat geografija/Naselja u Rumuniji